钦定古今图书集成/理学汇编/学行典/第279卷 > 颜氏家训 > 《送冯资深归西山》金·段成己
## 钦定古今图书集成/理学汇编/学行典/第279卷 > 颜氏家训 > 《送冯资深归西山》金·段成己

人间蛮触日干戈，暮四朝三都几何。此去莫忧瓶粟
罄，西山雨足蕨薇多。

萧萧华发老书生，久欲归田计未成。喜听日边消息
好，故山容得子真耕。

几年消息漫营营，重见西山眼倍青。胸次无尘元自
好，床头况有《洗心经》。

候门穉子喜归来，暖热那无酒一杯。抖擞满身尘土
尽，襟怀还对好山开。